2019 წლის 12 მარტი

ს.ს.ი.პ „საქართველოს ადვოკატთა ასოციაციის”

სარევიზიო კომისიის სხდომის

ოქმი

სხდომის ჩატარების ადგილი - საქართველოს ადვოკატთა ასოციაცია.

მისამართი: ძმ.ზუბალაშვილების ქ. N 36

სხდომას ესწრებოდნენ სარევიზიო კომისიის შემდეგი წევრები:

**დავით ახალაური** - წევრი

**ლელა ბჟალავა** - წევრი

**თეიმურაზ მესხი** - წევრი

**ნუნუ კვანტალიანი -** წევრი

სხდომას ასევე ესწრებოდნენ :

ასოციაციის თავმჯდომარე - დავით ასათიანი

ასოციაციის აღმასრულებელი მდივანი - გიორგი ჭეხანი

სარევიზიო კომისიის კოორდინატორი - მედეა გამდლიშვილი

 სხდომის დაწყების დრო- 16:00 საათი

სხდომის დასრულების დრო - 17:15 საათი

**დღის წესრიგი:**

1. სარევიზიო კომისიის თავმჯდომარის საკითხზე მსჯელობა.
2. ასოციაციის საკუთრებაში არსებული თბილისის და ზუგდიდის შენობების საბაზრო ფასით შეფასებისთვის აუდიტორული კომპანიის შერჩევა (ძველი განაცხადების გადახედვა და საჭიროების შემთხვევაში ახალი კონკურსის გამოცხადება).
3. სხვადასხვა.

სხდომა გახსნა ბატონმა დავით ასათიანმა, მან წევრებს მიაწოდა ინფორმაცია იმის შესახებ, რომ სარევიზიო კომისიის თავმჯდომარე ბატონი რაჟდენ კუპრაშვილი დაინიშნა სსიპ იურიდიული დახმარების სამსახურის თავმჯდომარედ, ამის გამო მან დატოვა ადვოკატთა ასოციაციის სარევიზიო კომისიის თავმჯდომარის თანამდებობა, მან მოუწოდა კომისიის წევრებს ემსჯელად და ღია კენჭისყრით აერჩიათ თავმჯდომარე.

ბატონმა თეიმურაზ მესხმა ბატონ რაჟდენს მიულოცა და წარმატებები უსურვა მის საქმიანობაში, მან თავმჯდომარის ვაკანტურ პოზიციაზე წამოაყენა დავით ახალაურის კანდიდატურა. კომისიის სხვა წევრებს არ დაუყენებიათ დამატებითი კანდიდატურა.

ღია კენჭისყრაზე კომისიის ყველა წევრმა ერთხმად დაუჭირა მხარი დავით ახალაურის კანდიდატურას და იგი ერთხმად იქნა არჩეული სარევიზიო კომისიის თავმჯდომარის თანამდებობაზე.

დავით ახალაურმა მადლობა გადაუხადა კომისიის წევრებს მხარდაჭერისთვის და სრული მზადყოფნა გამოუცხადა კომისიას მისი უფლება-მოვალეობების ფარგლებში საქმიანობისათვის.

დავით ახალაურმა დღის წესრიგით გათვალისწინებული შემდგომი საკითხით განაგრძო სხდომა. მან კომისიის წევრებს სთხოვა კიდევ ერთხელ გადაეხედათ დამოუკიდებელი აუდიტორული კომპანიების შემოთავაზებებისთვის ასოციაციის ბალანსზე არსებული შენობების საბაზრო ღირებულების დადგენის თაობაზე ვინაიდან 12 ოქტომრის სხდომაზე დასმული იყო საკითხი, მომხდარიყო აუდიტორული კომპანიის შერჩევა. კომისიის წევრებმა იმსჯელეს და კიდევ ერთხელ განიხილეს 2018 წლის 12 ოქტომბრის სხდომაზე განხილული შემოთავაზებები. კომისიის წევრებმა ასევე იმსჯელეს ქონების შეფასების მიზანზე , რომ ერთ-ერთი მიზანი არის ბიუჯეტში გადასახდელი ქონების გადასახადის სწორი გაანგარიშება. ბატონმა დავითმა დააფიქსირა მოსაზრება, იქიდან გამომდინარე, რომ წარმოდგენილ აუდიტორულ კომპანიებს არ გააჩნიათ რაიმე სახის ფინანსური გარანტიები მათ მიერ მიღებულ დასკვნაზე, ასევე მათი გამოცდილება არ არის საკმარისი, აღნიშნულიდან გამომდინარე, შპს „ეიჯი“-ის შემოთავაზება მიაჩნია არასაკმარისად და გამოთქვა მოსაზრება სამომავლოდ საგადასახადო რისკების თავიდან აცილების მიზნით მიზანშეწონილია ქონების შეფასება მოახდინოს სსიპ ლევან სამხარაულის სახელობის სასამართლო ექსპერტიზის ეროვნულმა ბიურომ. კომისიის წევრებმა ერთხმად (მომხრე - 4 ; წინააღმდეგი -0) დაუჭირეს მხარი ბატონი დავითის ინიციატივას, მიიღეს გადაწყვეტილება და ასოციაციის ფინანსურ მენეჯერს დაევალა სსიპ ლევან სამხარაულის სახელობის სასამართლო ექსპერტიზის ეროვნულ ბიუროსთან ქონებების შეფასების შეთანხმების გაფორმება.

დღის წესრიგით შემდეგი საკითხის - სხვადასხვას ფარგლებში ბატონმა დავით ახალაურმა წამოაყენა საკითხი 2018 წლის ფინანსური აუდიტის ჩატარების გამოცხადებასთან დაკავშირებით, წევრებმა საკითხის განხილვის შემდეგ , ასევე ერთხმად (მომხრე - 4 ; წინააღმდეგი -0) მხარი დაუჭირეს აღნიშნულ საკითხს და ასოციაციის ფინანსურ მენეჯერს დაევალა განაცხადის განთავსება შესაბამის ვებ გვერდზე, განაცხადების მიღების ვადა განისაზღვროს 1 აპრილიდან 25 აპრილის ჩათვლით.

 წევრი- დავით ახალაური

წევრი - ლელა ბჟალავა

წევრი - თეიმურაზ მესხი

წევრი - ნუნუ კვანტალიანი